Zahlkasserer

En zahlkasserer var i Danmark-Norge en embetsmann som var sjef for Zahlkassen.

Den 15. januar 1714 ble den norske zahlkassen opprettet ved at Povel Weybye ble utnevnt til embetet og samtidig fikk sin instruks. Ved kgl. res. av 5. januar 1784 ble det bestemt at kassereren skulle assisteres av en kontrollør. Kassereren og kontrolløren skulle holde separate registre over inntekts- og utgiftsordre og kvitteringer. Innsyn i den andres registre var forbudt. Etter 1814 ble Zahlkassen i Kristiania sidestilt med stiftamtstuene i Bergen og Trondheim, i 1862 ble alle kassene samlet i et kassekontor i Finansdepartementet, under ledelse av en zahlkasserer. Zahlkassererembetet ble opphevet ved ikrafttredelsen av ny lov om Norges Bank av 23. april 1892 og funksjonen som landets hovedkasse ble overført til Norges Bank.

ZahlkassererPeriodePovel Weybye1714–1722Jens Kølle1722–1741Christian Petersen 1741–1760Peder Holter1760–1774Jacob Juel1774–1783Niels Berg1783–1798Andreas Schaft1799–1814David Dietrichson1842–1861
Kontrollør ved ZahlkassenPeriodeAbraham Sørensen Bøckmann1784–1786Erik Nicolai Arbin1786–1811Niels Christian Møgelstue1811–1814

 Referanser 

Kilder
Oppslagsordene «zahlkasse» og «zahlkasserer» i Norsk riksmålsordbok, BIND IV, 1983 ISBN 82-573-0210-4

Kategori:Danmark-Norge
Kategori:Embetstitler
Kategori:Økonomisk historie
Kategori:Økonomiske ord og uttrykk